สรุปครบ! ทำ Affiliate Program รายได้คำนวณยื่นภาษีอย่างไร?

รู้ก่อนทำ! เข้า Affiliate Program คำนวณรายได้เพื่อยื่นภาษีอย่างไร?

นาทีนี้เชื่อว่าใครๆ ก็ต้องรู้จักแล้วว่า Affiliate Marketing คืออะไร แต่เชื่อว่ายังมีอีกหลายคนที่ยังมีข้อสงสัยว่า รายได้จาก Affiliate Program ต้องคำนวณเพื่อยื่นภาษีอย่างไรให้ถูกต้อง

หากคุณเป็นอีกคนที่กำลังสงสัยแบบเดียวกันอยู่ มาปูพื้นฐานความเข้าใจเกี่ยวกับการคำนวณรายได้จาก Affiliate Program เพื่อยื่นภาษีอย่างถูกต้อง พร้อมรู้จักวิธีลดหย่อนภาษีอย่างมีประสิทธิภาพ เพื่อป้องกันปัญหาทางกฎหมาย โดยเฉพาะอย่างยิ่งปัญหาเกี่ยวกับการยื่นภาษีบุคคลธรรมดากัน

เข้าใจรายได้จาก Affiliate Program ก่อนยื่นภาษี

สำหรับในประเทศไทย รายได้ที่เกิดจากการทำ Affiliate Marketing หรือ เข้าร่วมกับ Affiliate Program ถือเป็นรายได้ประเภทหนึ่งที่ต้องยื่นภาษีบุคคลธรรมดาประจำปี โดยจะต้องยื่นแบบแสดงรายการภาษีเงินบุคคลธรรมดา ภ.ง.ด.90

ผู้เข้าร่วม Affiliate Program และ ไม่มีเงินเดือน สามารถนำรายได้ไปกรอกในรายการเงินได้พึงประเมินตามมาตรา 40(2) ซึ่งสามารถหักค่าใช้จ่ายได้ 50% แต่ไม่เกิน 100,000 บาท แต่หากมีเงินเดือนและทำ Affiliate Program เป็นรายได้เสริม จะไม่สามารถใช้สิทธิ์ดังกล่าวได้อีก

Affiliate Program ยื่นภาษีเหมือนขายของออนไลน์หรือไม่?

รายได้จาก Affiliate Program เป็นคนละประเภทกับรายได้จากการขายของออนไลน์ ที่จะมีการเสียภาษีแบบครึ่งปี

สรุปง่ายๆ คือ รายได้จาก Affiliate Program จัดเป็นรายได้ตามมาตรา 40(2) ที่จะเสียภาษีปีละ 1 ครั้ง ในขณะที่รายได้จากการขายของออนไลน์จัดเป็นรายได้ตามาตรา 40(8) ที่จะเสียภาษีปีละ 2 ครั้ง หรือทุกครึ่งปี

คำนวณรายได้จาก Affiliate Program เพื่อยื่นภาษีอย่างไร?

วิธีคำนวณรายได้สุทธิเพื่อนำคำนวณการยื่นภาษีเงินบุคคลธรรมดา สามารถทำได้โดยใช้สูตร ดังนี้

รายได้สุทธิ = (รายได้ที่ได้รับ − ค่าใช้จ่าย) − ค่าลดหย่อน

ตัวอย่างการคำนวณ*

หากซันเดย์มีรายได้จากการทำ Affiliate Marketing อยู่ที่ 100,000 บาท และมีค่าใช้จ่ายที่เกี่ยวข้อง 60,000 บาท และ มีค่าลดหย่อนภาษีส่วนตัวอยู่ที่ 20,000 บาท เท่ากับว่า รายได้สุทธิที่นำมาคิดภาษีจะอยู่ที่

รายได้สุทธิ = (100,000 – 60,000) – 20,000 = 20,000 บาท

*เป็นเพียงตัวอย่างสมมติเท่านั้น

ยังไม่เคยยื่นภาษีจากรายได้ Affiliate Program ทำอย่างไรดี?

หากยังไม่เคยยื่นภาษีจากรายได้ในส่วนนี้เมื่อรอบยื่นภาษีออนไลน์ปีพ.ศ. 2566 แบบบุคคลธรรมดาที่ผ่านมา หรือ ปีก่อนหน้านี้ แนะนำให้ยื่นภาษีให้ถูกต้องนับตั้งแต่ปีภาษีนี้เป็นต้นไป จริงอยู่ที่มีโอกาสที่จะถูกตรวจสอบย้อนหลังสูงสุด 5 ปี แต่หากไม่ยื่นภาษีเลย อาจโดนตรวจสอบย้อนหลังสูงสุดถึง 10 ปี พร้อมรับโทษอื่นๆ ที่เกี่ยวข้องเพิ่มขึ้นได้

ต้องเสียภาษีสูงมาก ลดหย่อนภาษีได้อย่างไรบ้าง?

หากคำนวณรายได้ครบทุกช่องทาง รวมถึง Affiliate Program ด้วยแล้ว พบว่าปีนี้ต้องเสียภาษีสูงขึ้นมาก อย่าลืมพิจารณา 5 รายการลดหย่อนภาษีนี้มาคำนวณ เพื่อรับประโยชน์สูงสุดด้วย

1. ค่าลดหย่อนภาษีส่วนตัวและครอบครัว

รายการลดหย่อน | จำนวนเงินที่ลดหย่อนได้ | เงื่อนไข
ส่วนตัว | 60,000 | –
คู่สมรส | 60,000 | เฉพาะกรณีจดทะเบียนสมรสอย่างถูกต้องตามกฎหมาย และจะต้องไม่มีรายได้ค่าลดหย่อนฝากครรภ์และคลอดบุตร โดยสามีที่มีภรรยาที่ไม่มีเงินได้ สามารถใช้ใบเสร็จรับเงินและใบรับรองแพทย์จากสถานพยาบาล นำมาลดหย่อนภาษีได้

บุตร

คนละ 30,000

อายุของบุตร:
บุตรมีอายุไม่เกิน 20 ปี อายุ 21-25 ปี ต้องกำลังศึกษาในระดับอนุปริญญา (ปวส.) ขึ้นไปอายุ 25 ปีขึ้นไป ต้องเป็นบุคคลไร้ความสามารถ หรือเสมือนไร้ความสามารถ
ประเภทของบุตร:
บุตรตามกฎหมาย ลดหย่อนได้ไม่จำกัดจำนวน
บุตรบุญธรรม ลดหย่อนได้ไม่เกิน 3 คน
มีทั้งบุตรบุญธรรมและบุตรชอบด้วยกฎหมาย ให้นำบุตรชอบด้วยกฎหมายทั้งหมดมาหักก่อน แล้วจึงนำบุตรบุญธรรมมาหัก รวมกันได้ไม่เกิน 3 คน

เลี้ยงดูบิดามารดาของตนเองและของคู่สมรส | คนละ 30,000 | อายุมากกว่า 60 ปี รายได้ไม่เกิน 30,000 บาทต่อปีสูงสุดไม่เกิน 4 คนต้องไม่ใช่พ่อแม่บุญธรรม
อุปการะผู้พิการ หรือ บุคคลทุพพลภาพ | คนละ 60,000 | ผู้พิการ หรือ บุคคลทุพพลภาพ รายได้ไม่เกิน 30,000 บาทต่อปี มีบัตรประจำตัวผู้พิการ ต้องมีหนังสือรับรองการเป็นผู้อุปการะ

2. ค่าลดหย่อนภาษีกลุ่มเงินบริจาค

รายการลดหย่อน | จำนวนเงินที่ลดหย่อนได้ | เงื่อนไข
เงินบริจาคทั่วไป | ตามจริง | สูงสุดไม่เกิน 10% ของเงินได้หลังหักค่าลดหย่อนภาษี
เงินบริจาคเพื่อการศึกษา กีฬา พัฒนาสังคม ประโยชน์สาธารณะและสถานพยาบาลของรัฐ | 2 เท่าของเงินบริจาคจริง
เงินบริจาคพรรคการเมือง | สูงสุด 10,000 | –

3. ค่าลดหย่อนภาษีกลุ่มกระตุ้นเศรษฐกิจของรัฐ

โครงการกระตุ้นเศรษฐกิจรัฐ เช่น โครงการช้อปดีมีคืน หรือ โครงการ Easy e-Receipt ที่ลดหย่อนได้สูงสุด 50,000 บาท และ โครงการลดหย่อนเที่ยวเมืองรอง ลดหย่อนได้สูงสุด 15,000 บาท

โครงการดอกเบี้ยกู้ยืมเพื่อซื้อบ้านหรือที่อยู่อาศัย ลดหย่อนได้สูงสุด 100,000 บาท

4. ค่าลดหย่อนภาษีกลุ่มจากการออมและลงทุน

รายการลดหย่อน | จำนวนเงินที่ลดหย่อนได้ | เงื่อนไข

กองทุนรวมเพื่อการเลี้ยงชีพ RMF

30% ของเงินได้ที่ต้องเสียภาษี

รวมกับสิทธิลดหย่อนเพื่อการเกษียณอายุอื่นๆ แล้วต้องไม่เกิน 500,000 บาท
โดยสิทธิลดหย่อนภาษีเพื่อการเกษียณอายุประกอบไปด้วย
กองทุน RMF กองทุน SSF กองทุนสำรองเลี้ยงชีพ กองทุนบำเหน็จบำนาญข้าราชการ กองทุนสงเคราะห์ตามกฎหมายว่าด้วยโรงเรียนเอกชน กองทุนการออมแห่งชาติ เบี้ยประกันภัยสำหรับการประกันชีวิตแบบบำนาญ

กองทุนสำรองเลี้ยงชีพ (PVD) | ลดหย่อนภาษีได้ 15% ของเงินได้ที่ต้องเสียภาษี
กองทุนบำเหน็จบำนาญราชการ (กบข.)
กองทุนสงเคราะห์ครูโรงเรียนเอกชน
กองทุนการออมแห่งชาติ (กอช.) | ลดหย่อนภาษีได้ตามจริงสูงสุดไม่เกิน 13,200 บาท

กองทุนรวมเพื่อการออม SSF

30% ของเงินได้ที่ต้องเสียภาษี ตามที่จ่ายจริง

สูงสุดไม่เกิน 200,000 บาท
ได้สิทธิประโยชน์สำหรับลดหย่อนภาษี 5 ปี
รวมกับสิทธิลดหย่อนเพื่อการเกษียณอายุอื่นๆ แล้วต้องไม่เกิน 500,000 บาท

กองทุนรวมไทยเพื่อความยั่งยืน (Thai ESG)

ลดหย่อนภาษีได้ไม่เกิน 30% ของรายได้

สูงสุดไม่เกิน 100,000 บาท
ได้สิทธิประโยชน์สำหรับลดหย่อนภาษี 10 ปี นับตั้งแต่ปีพ.ศ. 2566-2575

เงินลงทุนธุรกิจ Social Enterprise (วิสาหกิจเพื่อสังคม) | ลดหย่อนภาษีได้ตามที่จ่ายจริง | สูงสุดไม่เกิน 100,000 บาท

5. ค่าลดหย่อนภาษีกลุ่มจากเบี้ยประกัน

รายการลดหย่อน | จำนวนเงินที่ลดหย่อนได้ | เงื่อนไข
เงินประกันสังคม | ตามจริง | สูงสุดไม่เกิน 9,000 บาท
เบี้ยประกันชีวิต | ตามจริง | สูงสุดไม่เกิน 100,000 บาทมีระยะเวลาคุ้มครอง 10 ปีขึ้นไป ทำกับบริษัทประกันชีวิตในประเทศไทย ห้ามมีการเวนคืนกรมธรรม์ก่อนครบ 10 ปี
เงินฝากแบบมีประกันชีวิต
ประกันแบบสะสมทรัพย์

เบี้ยประกันชีวิตแบบบำนาญ

15% ของเงินได้ตามจริง

สูงสุดไม่เกิน 200,000 บาท
รวมกับสิทธิลดหย่อนเพื่อการเกษียณอายุอื่นๆ แล้วต้องไม่เกิน 500,000 บาท

เบี้ยประกันสุขภาพ ทั้งประกันสุขภาพ ประกันอุบัติเหตุ ประกันโรคร้ายแรง และประกันภัยการดูแลระยะยาว

ตามจริง

สูงสุดไม่เกิน 25,000 บาท
รวมกับประกันชีวิตและประกันแบบสะสมทรัพย์ ต้องไม่เกิน 100,000 บาท

ซันเดย์ ตอบโจทย์ทั้งการสร้างรายได้และวางแผนภาษี!

ซันเดย์ ไม่เพียงแต่จะมาพร้อมประกันสุขภาพออนไลน์ที่คุณสามารถเลือกความคุ้มครองที่เหมาะสมให้กับตัวเองเท่านั้น แต่ยังมาพร้อมกับ Sunday Affiliate Program ที่คุณสามารถสร้างได้จากการแนะนำประกันได้

เข้าใจเรื่องการคำนวณรายได้และวางแผนภาษีจาก Affiliate Program แล้ว อย่าลืมให้ซันเดย์ช่วยตอบโจทย์ทั้งรายได้และการวางแผนภาษี

ประกันสุขภาพซันเดย์ทุกกรมธรรม์ สามารถนำเบี้ยประกันมาลดหย่อนภาษีได้ตามจริง สูงสุดไม่เกิน 25,000 บาท

สมัคร Sunday Affiliate Program รับค่าแนะนำ 1,000 บาทต่อกรมธรรม์ เมื่อผู้ถูกแนะนำซื้อประกันที่ร่วมรายการผ่านลิงก์ของคุณ และ ถือกรมธรรม์ครบ 30 วัน

เพียงชวนเพื่อนซื้อประกัน ก็ได้รับ 1,000 บาท กับ Sunday Affiliate Program

เช็กเบี้ยประกันสุขภาพ พร้อมสมัคร Sunday Affiliate Program ได้ง่ายๆ ที่เว็บไซต์ของซันเดย์วันนี้ หากมีข้อสงสัยเพิ่มเติม แอดไลน์ @easysunday เพื่อสอบถามกับเจ้าหน้าที่ได้ทันที

แนะนำแผนประกันซันเดย์น่าแชร์

หมวดประกันสุขภาพซันเดย์

หมวดประกันรถยนต์

หากคุณเป็นอีกคนที่กำลังมองหา Affiliate Marketing ที่ให้ค่าคอมสูง และ มีคุณสมบัติครบ อย่าลืมมาสมัครเข้าร่วม Sunday Affiliate Program เพื่อเพิ่มโอกาสสร้างรายได้เสริมด้วย ทำง่ายๆ อยู่บ้าน หรือ อยู่ที่ไหนก็ทำได้

สมัครเลย!